Dario Fo

Dario Fo, nado en Sangiano o 24 de marzo de 1926 e finado en Milán o 13 de outubro de 2016, foi un actor, director e escritor de teatro italiano. As súas obras de teatro son de tipo cómico-satírico. Foi Premio Nobel de Literatura no ano 1997. Coñecido polos seus compromisos políticos, Dario Fo é un dos dramaturgos italianos máis representados no mundo con Goldoni.
miniatura|dereita|220px|Dario Fo.
 Traxectoria 
Fillo de Felice Fo e de Pina Rota, coñecidos polas súas actividades antifascistas. Foi voluntario con 17 anos, en 1943, como paracaidista da República de Salo.

Estudou na Academia de Belas Artes de Brera en Milán arquitectura e escenografia. Comezou a súa carreira teatral como actor e escritor de obras teatrais satíricas. En 1954, Fo casou coa actriz Franca Rame, con quen fundou en 1959 a compañía teatral Dario Fo - Franca Rame. Ambos fundaron o colectivo teatral Nuova Scena e posteriormente A Comuna (1970). Nos anos 60 as súas obras para a televisión adoitaban ser censuradas, razón pola cal volveu ao mundo do teatro.

No 2002 publicou a súa autobiografía O país dos morcegos.

 Ideas 
As ideas de Fo están na contorna da esquerda política italiana. Escribiu acedas sátiras políticas arremetendo sen piedade contra o poder político, o capitalismo, a mafia e o Vaticano.

 Obra 
 Fresca rosa olorosísima (1969)
 Morte accidental dun anarquista (1970)
 O templo dos homes libres (2004)
 Misterio Bufo (conxunto de obras)

 Véxase tamén 
 Outros artigos 
 Teatro
 Commedia dell’arte
 Carlo Goldoni

 Ligazóns externas 
 Páxina dunha biografía de Dario Fo.
 Artigo de El País, 4 de outubro de 2007.

Categoría:Dramaturgos de Italia
Categoría:Anarquistas de Italia
Categoría:Actores de teatro de Italia
Categoría:Premio Nobel de Literatura
Categoría:Escritores en lingua italiana
Categoría:Escritores de Italia
Categoría:Nados en 1926
Categoría:Nados na provincia de Varese
Categoría:Finados en 2016
Categoría:Premios Nobel de Italia